ΟΙΚΟΝΟΜΙΚΑ ΑΠΟΤΕΛΕΣΜΑΤΑ ΟΜΙΛΟΥ ΜΕ ΚΛΕΊΣΙΜΟ 30η IOYNIOY[[1]](#footnote-1)

Η Generali ξεκινά δυναμικά το Στρατηγικό Σχέδιο “Lifetime Partner 27: Driving Excellence” με ισχυρή ανάπτυξη στους κλάδους Γενικών Ασφαλίσεων, Ζωής και Διαχείρισης Κεφαλαίων

06/08/2025

ΔΕΛΤΙΟ ΤΥΠΟΥ

* Συνολικά εγγεγραμμένα ασφάλιστρα: €50,5 δισ. (+0,9%), κυρίως λόγω ανάπτυξης στις Γενικές Ασφαλίσεις (+7,6%)
* Καθαρές εισροές στον κλάδο Ζωής: €6,3 δισ., θετικές σε όλες τις επιχειρηματικές γραμμές, με κυριότερη συμβολή από τα προϊόντα προστασίας & υγείας και τα μικτά & unit-linked
* Συνδυασμένος Δείκτης Ζημιών – Εξόδων (Combined Ratio): Βελτίωση στο 91,0% (-1,4 π.μ.)
* Ο μη προεξοφλημένος Συνδυασμένος Δείκτης Combined Ratio συνέχισε την ανοδική πορεία στο 93,1% (-1,8 π.μ.)
* Λειτουργικό αποτέλεσμα: Ισχυρή αύξηση στα €4,0 δισ. (+8,7%), με συμβολή από Γενικές Ασφαλίσεις, Ζωής και Διαχείριση Κεφαλαίων
* Προσαρμοσμένο καθαρό αποτέλεσμα: Ανήλθε σε €2,2 δισ. (+10,4%) χάρη στην εξαιρετική λειτουργική επίδοση του Ομίλου
* Προσαρμοσμένο Κέρδος Ανά Μετοχή (EPS): €1,47 (+12,5%)
* Ισχυρή κεφαλαιακή θέση: Ο Δείκτης Φερεγγυότητας (Solvency Ratio) ανήλθε σε 212% (210% για το 2024) χάρη στη σταθερή οργανική δημιουργία κεφαλαίου και λαμβάνοντας υπόψη την έναρξη του προγράμματος επαναγοράς ιδίων μετοχών ύψους €500 εκατ.

**Generali Group CEO, Phillipe Donnet,** δήλωσε: *«Τα εξαιρετικά αποτελέσματα του πρώτου εξαμήνου επιβεβαιώνουν την πολύ δυνατή εκκίνηση του Στρατηγικού Σχεδίου “Lifetime Partner 27: Driving Excellence”, με θετική επίδοση σε όλους τους τομείς Ασφαλίσεων και στην παγκόσμια πλατφόρμα Διαχείρισης Κεφαλαίων.*

*Στις Ασφαλίσεις, οι Γενικές Ασφαλίσεις σημείωσαν σημαντική ανάπτυξη σε όλες τις βασικές αγορές μας, χάρη στη στρατηγική μας για μεγιστοποίηση της κερδοφόρας ανάπτυξης, ενώ οι καθαρές εισροές στον κλάδο Ζωής συνέχισαν την ανοδική τους πορεία, ενισχυμένες από τις προτιμώμενες επιχειρηματικές μας γραμμές. Η πλατφόρμα Διαχείρισης Κεφαλαίων, επίσης σημείωσε ισχυρές επιδόσεις, με σημαντική συνεισφορά από την Conning. Επιτύχαμε αυτά τα πολύ θετικά αποτελέσματα χάρη στις προσπάθειες όλων των συναδέλφων και των Δικτύων μας. Θα αξιοποιήσουμε αυτή τη δυναμική, επιδιώκοντας την Αριστεία ως Lifetime Partner των ασφαλισμένων μας, ενισχύοντας τις βασικές μας δυνατότητες και τις λειτουργίες του Ομίλου. Παραμένουμε πλήρως προσηλωμένοι στις ξεκάθαρες προτεραιότητες του στρατηγικού μας σχεδίου και θα συνεχίσουμε να δημιουργούμε αξία προς όφελος όλων των ενδιαφερομένων μερών.»*

|  |  |  |  |
| --- | --- | --- | --- |
| Σύνοψη Βασικών μεγεθών | | | |
|  | 30/06/2025 | 30/06/2024(1) | Διαφ. (1) |
| **Σύνολο μεικτών εγγεγραμμένων ασφαλίστρων (€ εκ.)** | **50.534** | **50.140** | **0,9%** |
| **Ενοποιημένα λειτουργικά αποτελέσματα (€ εκ.)** | **4.049** | **3.723** | **8,7%** |
| Έσοδα Ασφαλίστρων Ζωής | 2.016 | 1.955 | 3,1% |
| Έσοδα Ασφάλιστρων Γενικών Ασφαλίσεων | 2.046 | 1.728 | 18,4% |
| Λειτουργικά Αποτελέσματα Διαχείρισης Κεφαλαίων & Περιουσίας | 560 | 566 | -1,1% |
| Λειτουργικά Αποτελέσματα Εταιρείας Χαρτοφυλακίου & Λοιπών Επιχειρηματικών Δραστηριοτήτων | -280 | -227 | 23,3% |
| Προσαρμογές Ενοποιημένων Οικονομικών Καταστάσεων | -292 | -298 | -2,0% |
| **Περιθώριο Νέας Παραγωγής (% PVNBP)** | **5,12%** | **4,96%** | **0,15 p.p.** |
| **Συνδυασμένος Δείκτης Ζημιών και Εξόδων (%)** | **91,0%** | **92,4%** | **-1,4 p.p.** |
| **Προσαρμοσμένα Καθαρά Αποτελέσματα(2) (€ εκ.)** | **2.237** | **2.025** | **10,4%** |
| Καθαρά αποτελέσματα (€ εκ.) | 2.152 | 2.052 | 4,9% |
| Προσαρμοσμένα Κέρδη ανά μετοχή (2) (€) | 1,47 | 1,31 | 12,5% |
|  | 31/03/2025 | 31/12/2024 | Διαφ. |
| **Μετοχικό κεφάλαιο (€ εκ.)** | **29.721** | **30.389** | **-2,2%** |
| **Περιθώριο Κερδοφορίας Συμβολαίων (€ εκ.)** | **32.508** | **31.228** | **4,1%** |
| **Σύνολο κεφαλαίων υπό διαχείριση (€ εκ.)** | **854.085** | **863.004** | **-1,0%** |
| **Δείκτης Φερεγγυότητας II (%) (3)** | **212%** | **210%** | **2,0 p.p.** |
| .  (1) Ανατρέξτε στη Σημ.1, σελ.1  (2) Το προσαρμοσμένο καθαρό αποτέλεσμα περιλαμβάνει προσαρμογές για 1) τις επιπτώσεις της μεταβλητότητας που προκύπτουν από την αποτίμηση στην εύλογη αξία μέσω των αποτελεσμάτων (FVTPL) επενδύσεων που δεν υποστηρίζουν χαρτοφυλάκια με άμεση συμμετοχή στα κέρδη και τα ελεύθερα περιουσιακά στοιχεία· 2) το φαινόμενο υπερπληθωρισμού σύμφωνα με το ΔΛΠ 29· 3) την απόσβεση άυλων περιουσιακών στοιχείων από συναλλαγές συγχωνεύσεων και εξαγορών (συνδυασμοί επιχειρήσεων σύμφωνα με το ΔΠΧΑ 3) εξαιρουμένων εκείνων που συνδέονται με εμπορικά σήματα, την τεχνολογία και τη συμφωνία τραπεζοασφάλισης ή ισοδύναμη συμφωνία διανομής, εάν είναι ουσιώδη· 4) τον αντίκτυπο των κερδών και ζημιών από εξαγορές και εκποιήσεις, συμπεριλαμβανομένων πιθανών εξόδων αναδιάρθρωσης που πραγματοποιήθηκαν κατά το πρώτο έτος από την εξαγορά, εάν είναι ουσιώδη. Ο υπολογισμός των κερδών ανά μετοχή (EPS) βασίζεται σε έναν σταθμισμένο μέσο αριθμό 1.517.548.726 μετοχών σε κυκλοφορία και εξαιρεί τον σταθμισμένο μέσο όρο των ιδίων μετοχών που ισούται με 44.928.487.  (3) Για σκοπούς τριμηνιαίας δημοσιοποίησης, ο δημοσιευμένος Δείκτης Φερεγγυότητας αναφέρεται μετά την αφαίρεση των δεδουλευμένων αναλογικών μερισμάτων. Αυτό διαφέρει από την κανονιστική άποψη, όπου το μέρισμα ολόκληρου του έτους αφαιρείται για την ενδιάμεση κανονιστική αναφορά QRT. | | | |

Ο ΟΜΙΛΟΣ GENERALI

Η Generali είναι ένας από τους μεγαλύτερους ενοποιημένους παγκόσμιους οργανισμούς ασφαλίσεων και διαχείρισης περιουσιακών στοιχείων. Ιδρύθηκε το 1831, έχει παρουσία σε 50 χώρες, συνολικά ασφάλιστρα που ξεπέρασαν τα 95,2 δισ. ευρώ, και περισσότερα από 800 δισ. κεφάλαια υπό διαχείριση το 2024. Με περισσότερους από 87.000 εργαζόμενους ανά τον κόσμο και 71 εκατομμύρια πελάτες, ο Όμιλος κατέχει ηγετική θέση στην Ευρώπη και μια ολοένα και πιο σημαντική παρουσία στις αγορές της Ασίας και της Λατινικής Αμερικής. Στο επίκεντρο της στρατηγικής της Generali βρίσκεται η δέσμευσή της να αποτελεί τον Lifetime Partner των ασφαλισμένων της, η οποία υλοποιείται επιτυχώς μέσα από καινοτόμες και εξατομικευμένες ασφαλιστικές λύσεις, την παροχή της βέλτιστης ασφαλιστικής εμπειρίας και τις ψηφιοποιημένες δυνατότητες που αξιοποιεί το παγκόσμιο δίκτυο πωλήσεών της. Η Generali έχει ενσωματώσει πλήρως τις αρχές βιωσιμότητας σε όλες τις στρατηγικές της επιλογές, με στόχο τη δημιουργία πραγματικής αξίας για όλους τους εταίρους της, θέτοντας τα θεμέλια για μια πιο δίκαιη και ανθεκτική κοινωνία.

1. Οι αλλαγές σε ασφάλιστρα, καθαρές εισροές του κλάδου Ζωής και οι δραστηριότητες Νέας Παραγωγής παρουσιάζονται με ισοδύναμους όρους (σε σταθερές συναλλαγματικές ισοτιμίες και εύρος ενοποίησης). Οι μεταβολές στο συνολικό υπό διαχείριση υπόλοιπο (AUM), τον Δείκτη Φερεγγυότητας, τα Ίδια Κεφάλαια, τo Συμβατικό Περιθώριο Κέρδους Υπηρεσιών και Ασφαλίσεων Ζωής υπολογίζονται με αναφορά στα αντίστοιχα στοιχεία στο τέλος του προηγούμενου έτους. [↑](#footnote-ref-1)